বাংলাদেশ সিরিজে বাদ পড়ছেন যে তিন পাকিস্তানি
বাংলাদেশ দলের বিপক্ষে আসন্ন টি-টোয়েন্টি সিরিজকে সামনে রেখে আগামী সপ্তাহে দল ঘোষণা করবে পাকিস্তান। তবে আসন্ন এ সিরিজে দল থেকে বাদ পড়তে পারেন পাকিস্তানের তিনজন তারকা ক্রিকেটার। তার মধ্যে রয়েছেন পেস বোলার মোহাম্মদ ইরফান। যিনি বর্তমানে বাংলাদেশ প্রিমিয়ার লিগে (বিপিএল) রাজশাহী রয়েলসের হয়ে খেলছেন।







বিপিএল ফাইনাল শেষ হবে ১৭ জানুয়ারি। আর পাকিস্তানের বিপক্ষে বাংলাদেশ দলের টি-টোয়েন্টি সিরিজ শুরু হবে ২৪ জানুয়ারি। সেই হিসাবে বিপিএল ফাইনালে খেললেও বাংলাদেশ দলের বিপক্ষে হোম সিরিজে খেলতে সমস্যা হওয়ার কথা নয় ইরফানের। 




পাকিস্তানের হয়ে সবশেষ অস্ট্রেলিয়া সিরিজের ‘কি প্লেয়ার’ ছিলেন মোহাম্মদ ইরফান, আসিফ আলী এবং মিডল অর্ডার ব্যাটসম্যান হারিস সোহেল। অথচ বাংলাদেশ দলের বিপক্ষে টি-টোয়েন্টি সিরিজে বাদ পড়তে পারেন তারা। খবর ক্রিকেট পাকিস্তান ডটকম। 
ওই প্রতিবেদনে আরও বলা হয়, ফিটনেস টেস্টে ভালো করতে পারলে বাংলাদেশ সিরিজে দলে ফিরতে পারেন পাকিস্তান ক্রিকেট দলের সাবেক অধিনায়ক সরফরাজ আহমেদ ও শাহীন শাহ আফ্রিদি। 
অস্ট্রেলিয়ার বিগ ব্যাশ লিগে দুর্দান্ত পারফরম করা তরুণ পেসার হারিস রউফকে অভিষেক করানো হতে পারে বাংলাদেশ সিরিজে। পাকিস্তানের বোলিং কোচ ওয়াকার ইউনুস বিগ ব্যাশে হারিসের পারফরম্যান্সে মুগ্ধ।

বাংলাদেশ দলের বিপক্ষে আসন্ন টি-টোয়েন্টি সিরিজকে সামনে রেখে আগামী সপ্তাহে দল ঘোষণা করবে পাকিস্তান। তবে আসন্ন এ সিরিজে দল থেকে বাদ পড়তে পারেন পাকিস্তানের তিনজন তারকা ক্রিকেটার। তার মধ্যে রয়েছেন পেস বোলার মোহাম্মদ ইরফান। যিনি বর্তমানে বাংলাদেশ প্রিমিয়ার লিগে (বিপিএল) রাজশাহী রয়েলসের হয়ে খেলছেন।